પ્રાપ્ત વિગતો અનુસાર, ક્રાઈમ બ્રાન્ચના પી.આઈ. રાજેશ સુવેરાની ટીમના પી.એસ.આઈ. વાય.એમ ગોહિલને બાતમી મળી હતી કે, નિકોલ-કઠવાડા રોડ પર આવેલી નિલકંઠ રેસિડન્સીના ત્રીજા માળના એક ફ્લેટમાં ઘરફોડ ચોરી કરતો આરોપી રોકાયો છે. બાતમી આધારે પોલીસ ટીમ આરોપીને પકડવા નિલકંઠ રેસિડેન્સીના ફ્લેટ પર પહોંચી હતી. પોલીસે દરવાજો ખખડાવતા ફ્લેટમાં છુપાયેલા આરોપીઓ એલર્ટ બન્યા હતા અને હાથમાં હથિયાર સાથે જ એક શખ્સે દરવાજો ખોલ્યો હતો. દરવાજા બહાર પોલીસ ટીમને જોઈ હથિયાર સાથે સજ્જ આરોપીઓએ ગોળીબાર કરવાનું શરૂ કર્યું હતુ.